**INNKALLING TIL VALGMØTE FOR EGENKAPITALBEVISEIERE I SKAGERRAK SPAREBANK, TORSDAG 1. FEBRUAR 2024**

Det innkalles med dette til valgmøte for egenkapitalbeviseiere i Skagerrak Sparebank den 1. februar 2024 kl. 18.00 i bankens lokaler i Kammerherreløkka 5, 3. etasje, Porsgrunn.

Innkallingen skjer med forbehold om at sammenslåingen av Skagerrak Sparebank, Andebu Sparebank og Larvikbanken – Din Sparebank gjennomføres som planlagt den 1. februar. I forbindelse med sammenslåingen skal 9 medlemmer og 2 varamedlemmer til generalforsamlingen i den sammenslåtte banken velges av egenkapitalbeviseiere fra henholdsvis Sparebankstiftelsen Skagerrak, Sparebankstiftelsen Larvik, Sparebankstiftelsen Andebu, Skagerrak Sparebank og Andebu Sparebank. Valget gjelder for 1 år.

Stemmeberettiget er egenkapitalbeviseiere som er registrert i Verdipapirsentralen (VPS) per valgdato. Hvert egenkapitalbevis gir én stemme. Totalt antall egenkapitalbevis i banken er 14 847 000. Den eller de som får flest stemmer er valgt. I tilfelle av stemmelikhet foretas loddtrekning.

Til behandling foreligger:

**SAK 1:**  Registrering av fremmøtte medlemmer

**SAK 2:**  Valg av 2 personer til å undertegne protokollen sammen med møteleder

**SAK 3:** Godkjennelse av innkalling og dagsorden

**SAK 4:**  Valg av 9 medlemmer og 2 varamedlemmer til generalforsamlingen i den sammenslåtte banken

Se vedlagt saksunderlag

Med vennlig hilsen

Skagerrak Sparebank

Grunde Olsen  
Representantskapets leder

Vedlegg:

* Redegjørelse – valg til generalforsamlingen i den sammenslåtte banken
* Valgkomiteens innstilling

**VEDLEGG TIL SAK 4**

**Redegjørelse – valg til generalforsamlingen i den sammenslåtte banken**

Det er planlagt at sammenslåingen av Skagerrak Sparebank, Andebu Sparebank og Larvikbanken – Din Sparebank gjennomføres 1. februar 2024. Generalforsamlingen i den sammenslåtte banken skal bestå av 24 medlemmer og 6 varamedlemmer, hvorav 9 medlemmer og 2 varamedlemmer er innskytervalgte, 9 medlemmer og 2 varamedlemmer er egenkapitalbeviseiervalgte og 6 medlemmer og 2 varamedlemmer er ansattvalgte. Ved første gangs valg velges medlemmene og varamedlemmene som følger:

* Innskyterne i Skagerrak Sparebank velger 4 medlemmer, innskyterne i Larvikbanken velger 3 medlemmer og innskyterne i Andebu Sparebank velger 2 medlemmer. Varamedlemmer velges av innskyterne i Skagerrak Sparebank og Larvikbanken.
* Av de egenkapitalbeviseiervalgte medlemmene velges 1 fra hver av sparebankstiftelsene, mens 6 medlemmer velges blant øvrige egenkapitalbeviseiere. Varamedlemmer velges av øvrige egenkapitalbeviseiere i Skagerrak Sparebank og Andebu Sparebank.
* De ansatte i hver av bankene velger 2 medlemmer hver. Varamedlemmer velges av Skagerrak Sparebank og Larvikbanken.

Dette innebærer at alle de eksisterende egenkapitalbeviseiervalgte medlemmene er på valg.

**Valgkomiteens innstilling**

Valgkomiteen foreslår at følgende medlemmer og varamedlemmer velges til generalforsamlingen i Skagerrak Sparebank:

* Fra Sparebankstiftelsen Skagerrak: Jon Guste Pedersen, med varamedlem Thorbjørn Haukvik
* Fra Sparebankstiftelsen Larvik: Steinar Amsrud
* Fra Sparebankstiftelsen Andebu: John Henry Bråvold, med varamedlem Svein Arne Flåtten
* Fra egenkapitalbeviseiere i Skagerrak Sparebank: Gisle Lunde (generalforsamlingens nestleder), Halvor Vinje, Roy Lundquist og Dag Haagensen
* Fra egenkapitalbeviseiere i Andebu Sparebank: Sigbjørn Myhre og Elisabeth Møyland Halum